Langsuir (filem)

Langsuir merupakan sebuah filem seram romantik Malaysia 2018 arahan Osman Ali dan dibintangi oleh Syafiq Kyle, Hannah Delisha, Julia Farhana Marin dan Firdaus Nadxaman.

Filem ini merupakan sebuah filem bercorak Seram / Romantik. Filem ini akan ditayangkan kepada umum pada 20 September 2018.
 
Filem Langsuir mempertaruhkan dua pelakon yang sedang meningkat naik, Syafiq Kyle dan Hannah Delisha sebagai teraju utama, menampilkan sebuah jalan cerita menarik tentang kisah cinta dari dua dunia yang berbeza.

Sinopsis
Langsuir mengisahkan tentang sekumpulan sahabat, Azlan (Syafiq Kyle) dan rakan-rakannya telah berkunjung ke pulau terlarang bernama Pulau Langsuir. Di sana Azlan berkenalan dan kemudiannya  jatuh cinta dengan seorang gadis bernama Suri (Hannah Delisha) tanpa mengetahui dia sebenarnya adalah langsuir yang mendiami pulau tersebut.

Rakannya, Zaman yang irihati dengan hubungan Azlan dan Suri telah merancang untuk menikam paku tajam ke kepala Suri bagi melihat sejauh mana kebenaran mitos mengatakan langsuir akan kekal menjadi perempuan cantik jika kepalanya ditebuk paku.

Tindakan Zaman telah berjaya dengan bantuan Kamal namun telah menimbulkan kemarahan Dewi, kakak Suri yang nekad  mahu membalas dendam dan menghancurkan Zaman serta rakan-rakannya.

Pelakon
 Syafiq Kyle sebagai Azlan
 Hannah Delisha sebagai Suri
 Julia Farhana Marin sebagai Dewi
 Firdaus Nadxaman sebagai Zaman
 Shah Kimin sebagai Udin
 Halim Radzi sebagai Kamal
 Nazri John sebagai Alias
 Daaim Jailani sebagai Eron
 Naza Manas sebagai Pak Akob
 Remy Ishak sebagai Kubu
 Amerul Affendi sebagai Keding

Penerbitan
Filem Langsuir ini dihasilkan oleh Guam Teamwork Sdn Bhd, Nuansa Sdn Bhd.

Keluaran dan sambutan
Filem ini dikelaskan sebagai U

Tayangan
Filem Langsuir pada mulanya diuar-uarkan akan memulakan tayangan pada 21 Jun lalu, namun filem terbitan  Guam Teamwork Pictures Sdn Bhd dengan kerjasama Nuansa Films, telah diubah tarikh tayangan pada 20 September 2018. Filem ini ditayangkan menggunakan bahasa Melayu.
 
Perubahan tarikh siaran diputuskan bagi memantapkan lagi susunan dan suntingan jalan cerita filem berkenaan, berikutan suntingan yang dilakukan pada jalan cerita agar bersesuaian untuk tontonan, atas saranan Lembaga Penapisan Filem Malaysia (LPF).

Ulasan

Runut bunyi
Lara Suri - Hannah Delisha

Terdetik Rindu - Aman Aziz feat Shiha Zikir

Rujukan

Pautan luar
 Filem Langsuir 
 TRAILER FILEM LANGSUIR
 

Filem bahasa Melayu
Filem Malaysia tahun 2018
Filem arahan Osman Ali